ગૌતમ જોષી, જિતેન્દ્ર જોષી અને ચેતન ગાંધી નિર્મિત લીલા આર્ટ્સનું ‘નસ નસમાં ખુન્નસ’ ભારોભાર સસ્પેન્સ-થિþલર નાટક છે. નાટકના લેખક પ્રવીણ સોલંકી છે, જ્યારે નાટકનું દિગ્દર્શન ફિરોઝ ભગતનું છે. પ્રામાણિક હોવું એ ગુણ નથી, પણ દરેકેદરેક વ્યક્તિની લાઇફ-સ્ટાઈલ હોવી જોઈએ અને જો એ પ્રામાણિકતા છોડવામાં આવે તો એની કિંમત ચૂકવવાની તૈયારી પણ રાખવી જોઈએ. આ જ કેન્દ્રબિંદુ સાથે આગળ વધતાં આ નાટકના દિગ્દર્શક ફિરોઝ ભગત કહે છે, ‘જો તમે સાચા હો તો તમારી ધીરજ ખૂટવી ન જોઈએ. કેટલીક વખત સાચા હોવા છતાં ધીરજ ખૂટી જાય એ સ્તર પર મુસીબત આવી જાય એની વાત આ નાટકમાં કરી છે.’